ანაბელა შიორა
ანაბელა გლორია ფილომენა შიორა (ინგლ. Annabella Sciorra; დ. 29 მარტი, 1960) — ამერიკელი თეატრისა და კინოს მსახიობი. ფილმში „ნამდვილი სიყვარული“ შესრულებული როლისთვის ნომინირებული იყო დამოუკიდებელი სულის ჯილდოზე. ყურადღება მიიპყრო აგრეთვე შესრულებული როლით ფილმში „ჯუნგლების ციებ-ცხელება“. 1992 წელს როლი მიიღო ფილმში „ხელი რომელიც არწევს აკვანს“, ხოლო 1997 წელს გამოჩნდა ფილმში „პოლიციელები“. HBO-ის ტელესერიალ „სოპრანოს კლანში“ შესრულებული როლისთვის ნომინირებული იყო ემის ჯილდოზე. დაიბადა აშშ-ის ქალაქ ნიუ-იორკში, დედამისის — დიასახლისისა და მამამისის — პროფესიით ვეტერინარის ოჯახში. მისი მშობლები იტალო-ამერიკელები არიან. ბავშვობაში შეისწავლა ცეკვა და ესწრებოდა დრამის გაკვეთილებს. 1981 წლის 5 ნოემბერს დააარსა „Brass Ring Theater Company“. 1989-1993 წლებში ქორწინებაში იმყოფებოდა ჯო პეტრუცისთან. 2004-2007 წლებში რომანტიკული ურთიერთობა ჰქონდა ბობი კანავალესთან.